Moterų Sąjungos 42-ji kuopa, Grand Rapids, Mich. Iš kairės į dešinę pirmoje eilėje: 

Amelia Birgelaitienė, Iždo Globėja; Ona Princekavičienė, Iždininkė; Ona Puplesienė, 

Vicepirmininkė; Kunigas Walter F. Jude, Dvasios Vadas; Mary Medlin, Pirmininkė; 

Stephanie Kryger, Raštininkė; Mary Blaskis, Iždo Globėja; ir Anna Kareckas bu- 
vusi pirmininkė. 


1964 m.: pirm. M. Medlin, vicepirm. O. Puplešienė, rašt. ir ižd. tos 
pačios. 

Dvasios Vadu yra mūsų klebonas kunigas Walter F. Jude. 

Kuopa kasmet eina Šv. Komunijos Motinos Dienoje ir spalio mėnesį. 
Sausio mėnesį Sąjungietės surengia vakarienę pristatyt naują valdybą. 
Tą vakarą narės atsilanko su savo vyrais. Šiemet kuopa turėjo viešnią 
savo tarpe, mūsų gerbiamąją centro pirmininkę Elzbietą Paurazienę. 

Mūsų kuopos pareiga aplankyti parapijos ligonius. Narės pareigą gerai 
atlieka. Gaila, kad ligonių tarpe yra ir viena kuopos narė Konstancija 
Dedynienė. Ji yra labai daug pasidarbavus ne tik Sąjungai, bet ir parapijai. 

42-ji kuopa turėjo progos surengti du gražius seimus Grand Rapids 
mieste. Pirmas buvo 1922 m., antras — 1945 m. Po 1945 m. seimo, Centro 
pirmininke išrinkta 42-0s kuopos narė Albina Drižienė. A. Drižienė buvo 
Centro Valdyboj per du terminus. Mes esam labai dėkingos, kad iš mūsų 
kuopos dvi narės buvo pakeltos į Garbės Nares, tai Mary Medlin 1957 m. 
seime ir Stephanie Kryger 1961 m. seime. 

1962 metais Grand Rapids lietuviai buvo nustebinti, kai Preletas 
Charles Salatka, iš mūsų Šv. Petro ir Povilo parapijos, buvo įšventintas 
Vyskupu. Kelios narės turėjo progą dalyvauti iškilmingose mišiose. 

Sąjungietės prisidėjo aukomis prie naujos bažnyčios, klebonijos, seserų 
namo ir dabar bus proga prisidėti ir prie naujos mokyklos. Šiemet nu- 
siuntėm 110 dolerių Šiluvos Koplyčios įrengimui Washingtone. Priside- 
dame prie Stipendijų Fondo. 

Mūsų kuopos obalsis: dirbti Dievo garbei, tautos džiaugsmui ir narių 
naudai. Lai gyvuoja Sąjunga ilgiausius metus! 

43-ji KUOPA — WATERBURY, CONN. 

Susirinko nedidelis būrelis moterų 1938 m. birželio 4 d. M. Zailskienės 
namuose ir buvo suorganizuota kuopa. Marijona Jokubaitė, kuri tada buvo 
Connecticut valstijos direktorė, supažindino susirinkusias su Moterų Są- 
jungos veikla. Plačiau tuo reikalu kalbėjo per radiją. 


Pirmutinę valdybą sudarė: pirm. a. į a. Antanina Colney, vicepirmi- 
ninkė Marcella Digimas, fin. rašt. Stephania Sapranas, nut. rašt. Morta 
Zailskas, iždininkė Izabelė Krugelis, iždo globėjos Theodora Urba ir Elena 
Stokes. Klebonas a. į a. Juozas J. Valantiejus buvo pirmasis dvasios va- 
das. Vėliau paskyrė kun. B. Gauronskį. 

Kreipėmės į Centrą ir gavom kuopai 43 numerį. Pradėjom veikti. 
Waterbury jau buvo trys didelės pašalpinės organizacijos, todėl buvo sun- 
ku rasti narių į pašalpos skyrių. Mėginom prirašyti daugiau į apšvietos 
skyrių, kas ir padarė skaitlingą kuopą „Dabar yra 54 narės ir visos gyvai 
veikia. 

1963 m. iškilmingai atšventėm 25 metų Jubiliejų. Daug yra nuveiktų 
gerų darbų Bažnyčios ir Tautos reikalams, visur prisidedam savo darbais 
ir ankomis. 1943 ir 1944 m. daug dirbta Raudonajam Kryžiui ir Balfui, 
daug megsta kojinių, pirštinių, megstinių ir t.t. 1955 m. buvo teikiama 
didžiausia pagelba nukentėjusiems nuo potvynio. 1957 m. buvo surengta 
vakarienė parapijos naudai, kuri davė pelno 716 dolerių. O dabar kas metą 
prisidedame prie parapijos reikalų su stambesne auka. 1941 m. buvo suor- 
ganizuotas Sąjungiečių choras Stefanijos Sapranas pastangomis. Šis choras 


Marcella Digimienė 43-čios Kuopos Pirmininkė 
ir Connecticut Valstybės Direktorė 


Savo veiklumu ir darbu yra pasižymėjusi 
Moterų Sąjungoj ir kitose organizacijose, būda- 
ma valdybose. Kuopoj jau antrą kartą eina 
pirmininkės pareigas. Nuo pat kuopos įsikūrimo 
buvo valdyboje. Padėjo daug pastangų kuopai 
įsikurti ir dabar aukoja didesnes sumas są- 
jungiečių vardu. Sąjungiečių vardu yra nekartą 
kalbėjusi, turi gražią iškalbą. Ją girdime kal- 
bant per radiją įvairiomis progomis. Daug lai- 
ko pašvenčia tautos reikalams. Reiškiasi kū- 
ryboje. 


